MUOS 4
MUOS 4 ir ASV militārās mobilo sakaru sistēmas Mobile User Objective System pavadonis. Palaists 2015. gada septembrī. To izgatavojis uzņēmums Lockheed Martin ASV Jūras kara flotes uzdevumā. Pavadonis izgatavots uz modificētas platformas A2100 bāzes. Divas 14 m reflektora antenas izgatavojis uzņēmums Harris, bet sakaru aparatūru izgatavoja Boeing IDS. MUOS 4 tika palaists 2015. gada 2. septembrī 10:18 UTC ar nesējraķeti Atlas V/551 (sērijas numurs AV-056) no Kanaveralas zemesraga Gaisa spēku stacijas starta kompleksa SLC-41. Ģeostacionāro orbītu MUOS 4 sasniedza 8 dienu laikā. Tad tika izvērsti saules bateriju paneļi. Lielo antenu reflektori izvērsti 12 dienas pēc starta.